

ประกาศองค์การบริหารส่วนตำบลฉวาง

เรื่อง สอบราคาซื้อรถยนต์บรรทุกเทท้ายติดตั้งเครนไฮดรอลิก (เครนสลิง) พร้อมกระเช้าซ่อมไฟฟ้า

ด้วยองค์การบริหารส่วนตำบลฉวาง มีความประสงค์จะสอบราคาซื้อรถยนต์บรรทุกเทท้าย-

ติดตั้งเครนไฮดรอลิก (เครนสลิง) พร้อมกระเช้าซ่อมไฟฟ้า ตัวรถชนิด 6 ล้อ ล้อหน้าเดี่ยว ล้อหลังคู่

ขับเคลื่อนด้วยเครื่องยนต์ดีเซลมีกำลังแรงม้าไม่น้อยกว่า 130 แรงม้า สามารถยกกระเช้าสูงได้ไม่น้อยกว่า 10 เมตร

จำนวน 1 คัน รายละเอียดคุณลักษณะเฉพาะตามเอกสารแนบท้าย ราคากลางในการสอบราคาครั้งนี้

เป็นเงิน 1,998,000.-บาท (หนึ่งล้านเก้าแสนเก้าหมื่นแปดพันบาทถ้วน) (งบประมาณจ่ายขาดเงินสะสม

ประจำปีงบประมาณ พ.ศ. 2556)

 **ผู้มีสิทธิเสนอราคาจะต้องมีคุณสมบัติ ดังต่อไปนี้**

1. เป็นผู้มีอาชีพขายพัสดุที่สอบราคาซื้อดังกล่าว

2. ไม่เป็นผู้ที่ถูกระบุชื่อไว้ในบัญชีผู้ทิ้งงานของทางราชการและได้แจ้งเวียนชื่อแล้ว

3. ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของ

ผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น

 4. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่องค์การบริหารส่วน-

ตำบลฉวาง ณ วันที่ประกาศสอบราคา หรือไม่เป็นผู้กระทำการอันเป็นการขัดขวางการแข่งขันราคาอย่าง เป็นธรรมในการสอบราคาซื้อครั้งนี้

5. ต้องเป็นผู้ประกอบหรือผลิต หรือเป็นตัวแทนจำหน่ายที่ได้รับการแต่งตั้งจากผู้ประกอบผลิต

โดยจะต้องแนบเอกสารแสดงการเป็นผู้ประกอบหรือผลิตหรือหลักฐานการการเป็นตัวแทนจำหน่ายมาแสดงด้วย

 **กำหนดยื่นซองสอบราคา**

 - ในวันที่ 12 เดือนกุมภาพันธ์ พ.ศ. 2556 ถึงวันที่ 27 เดือนกุมภาพันธ์ พ.ศ. 2556 ระหว่างเวลา

08.30 น. ถึงเวลา 16.30 น. ณ ที่ทำการองค์การบริหารส่วนตำบลฉวาง (ส่วนการคลัง) ในวันและเวลาราชการ

 - ในวันที่ 28 เดือนกุมภาพันธ์ พ.ศ. 2556 ตั้งแต่เวลา 08.30 น. ถึงเวลา 16.30 น. ณ ศูนย์ข้อมูลข่าวสารการซื้อหรือการจ้างขององค์การบริหารส่วนตำบลระดับอำเภอ ที่ว่าการอำเภอฉวาง จังหวัดนครศรีธรรมราช

 **กำหนดเปิดซองใบเสนอราคา** ในวันที่ 1 เดือนมีนาคม พ.ศ. 2556 ตั้งแต่เวลา 10.00 น. เป็นต้นไป ณ ศูนย์ข้อมูลข่าวสารการซื้อหรือการจ้างขององค์การบริหารส่วนตำบลระดับอำเภอ

ที่ว่าการอำเภอฉวาง จังหวัดนครศรีธรรมราช

 ผู้สนใจติดต่อขอซื้อเอกสารสอบราคา ในราคาชุดละ 3,000.-บาท (สามพันบาทถ้วน) ได้ที่ส่วนการคลังองค์การบริหารส่วนตำบลฉวาง ระหว่างวันที่ 12 เดือนกุมภาพันธ์ พ.ศ. 2556 ถึงวันที่ 27 เดือนกุมภาพันธ์ พ.ศ. 2556 ระหว่างเวลา 08.30 น. ถึงเวลา 16.30 น. ดูรายละเอียดได้ที่เว็บไซต์ www.chawang.go.th หรือสอบถามทางโทรศัพท์หมายเลข 0 – 7548 – 0280 ในวันและเวลาราชการ

 ประกาศ ณ วันที่ 12 เดือนกุมภาพันธ์ พ.ศ. 2556

 (ลงชื่อ) บุญธรรม รุ่งเรือง

 (นายบุญธรรม รุ่งเรือง)

 นายกองค์การบริหารส่วนตำบลฉวาง